Aldrig har jeg nogen sinde oplevet så dårlig en service overfor kunder, og oplevet en virksomhed som var så ligeglad med deres kunders tilfredshed med deres produkter. 
I september måned bestilte jeg bredbånd hos Telenor, da jeg så ville have det hele samlet hos en udbyder (mobilabonnement og bredbånd). Sælgeren i butikken lavede en kontrol for at se hvor hurtigt internet de kunne tilbyde på min adresse, hvilket var det hurtigste på 50/5 eller hvad det er. Eftersom jeg ikke havde behov for så hurtigt internet, bad jeg om at få 20/2 hvilket ikke burde være et problem på min adresse eftersom jeg kunne få 50/5? 
Da jeg tidligere har oplevet dårlig dækning med bredbånd, sagde jeg til sælgeren at jeg IKKE ville have nogen bindingstid, hvortil han svarede "Nej okay, det ordner jeg bare."  Da dette var "ordnet" sagde han at der ville gå et par dage også ville jeg modtage routeren, som bare skulle aktiveres også ville det hele virker. 
Jeg gik glad hjem da jeg syntes jeg havde fået lavet en god aftale.
Da jeg så endelig modtog mit nye router, og fik den aktiveret, virkede det ikke. Der var nogle problemer med min adresse, og jeg skulle derfor vente 2 uger inden det kom op og kører. 
Da det så endelig virkede, gik der en uges tid med sådan nogenlunde internet, og derefter gik det ellers bare ned af bakke. Efter en uges tid gik jeg han i butikken for at klage over det, men blev hurtigt sendt derfra da han ikke kunne gøre noget som helst. Han sagde dog at jeg skulle ringe til teknisk support, og at de ville kunne ordne problemet. Jeg gik hjem og ringede til teknisk support, og har ellers haft samtaler med dem gennemsnitligt en gang om ugen siden da. De bliver ved med at rykke mig rundt på andre kanaler, da min er meget belastet. 
Efter ca. en måned med skiftning af kanaler, beder jeg om at få en ny router eller få sendt en tekniker ud, da jeg ikke synes det er holdbart med dårlig net, men får bare af vide at de bliver nød til at gøre nogle ting før de kan sende en ny router og en tekniker ud. Jeg går ud fra at de selvfølgelig gør de ting som er nødvendigt for at jeg som kunde kan få den service jeg ønsker. men da jeg igen ringer en uge efter får jeg igen af vide at de bliver nød til at gøre nogle ting før de kan det jeg beder om. 
Da mit internet efter 3-4 måneder stadigvæk ikke virker optimalt vil jeg selvfølgelig ikke have det mere, og jeg ringer ind for at opsige mit abonnement. Jeg får så af vide at det kan jeg jo ikke på grund af min bindings tid, hvortil jeg jeg siger at jeg ikke har det. 
Jeg går ned i en butik for at klage over at jeg ikke kan opsige mit abonnement da jeg udtrykkeligt bad om der ikke skulle være bindings tid, hvortil sælgeren svare at det er en del af de private vilkår som jeg har fået udleveret. 
Jeg klager så over at jeg jo ikke har nogen ordentlig dækning at jeg ikke altid kan se en film på Netflix eller kommer på netbank, hvilket jo er frustrerende når jeg betaler mange penge for at det skal virke.
En ting jeg har glemt at tilføje er at 3. gang jeg ringede ind for at klage fik af vide at internettet også stod alt for højt, og at det ikke kunne kører stabilt på den hastighed. Dette forstår jeg jo ikke da jeg jo kunne kører med 50/5 på min adresse, manden jeg snakker med siger så han vil skrue ned for mit internet, og at det gerne skulle kører mere stabilt. Mit internet er nu blevet skruet ned for 3 gange, og det kører stadigvæk ikke stabilt, og nu gider jeg simpelthen ikke spilde mine penge på sådan et firma som ikke kan finde ud af at gøre deres kunder tilfredse. 
Jeg vil ALDRIG nogen sinde anbefale Telenor til nogen, og jeg vil aldrig have noget med dem at gøre igen.

Håber at dette afholder andre fra at begå samme fejl som jeg selv gjorde for 5 måneder siden..... 

Vh. Nicolai Jensen.